
10 Det høje råb

1. Hvad indbefatter Guds sidste advarselsbudskab, som gives til verden?

Åb 18,1-5.
a. "Dette skriftstedhenviser til et tidspunkt, da det budskab om Babylons fald, som blev bragt af den anden engel i åbenbaringens 14. kapitel vers 8, skal gentages med tilføjelse af en omtale af den fordærvelse, som har trængt sig ind i de forskellige organisationer, der tilsammen udgør Babylon siden dette budskabs første forkyndelse i sommeren 1844."

GC 603 (se også EW 277).
b. "Som forudsagt i åbenbaringens 18. kapitel, skal den tredje engels budskab forkyndes med stor kraft af dem, som giver den sidste advarsel om dyret og dets billede..."

8T 118.
c. "Åbenbaringens 18. kapitel viser hen til den tid, da kirken, fordi den har kastet vrag på den trefoldige advarsel, som vi finder i åb. 14,6-12,helt har nået den tilstand, som er forudsagt af den anden engel, og da de af Guds folk, som stadig befinder sig i Babylon, opfordres til at forlade den. Dette budskab er det sidste, som nogen sinde vil blive bragt til verden..."

GC 390.
d. "Disse budskaber udgør i forbindelse med den tredje engels budskab den sidste advarsel, som gives til jordens beboere."

GC 604.
2 Er dette det samme budskab, som vi har prædiket siden 1844, eller er det et bestemt kald?

Da Jesus begyndte sin offentlige virksomhed, rensede an templet for dets ugudelige vanhelligelse. En af de sidste handlinger i hans mission var den anden rensning af templet. På samme måde vil der i den sidste advarsel til verden blive givet to tydelige kald til kirkerne: Den anden engels budskab er (åb. 14,8 bliver citeret). Og i den tredje engels budskabs høje råb, høres fra himlen en stemme, der siger (åb. 18,4-5 er citeret)."

2SM 118; 7BC 985 (se EW 277).
3 Hvad er kernen i de tre engle budskaber?

åb.14,6.
a. "Mange har skrevet til mig og spurgt om budskabet om retfærdiggørelse ved tro er den tredje engels budskab, og jeg har svaret: 'Det er i sandhed den tredje engels budskab'"

Ev 190; 1SM 372.
b. Budskabet om Kristi retfærdighed skal lyde fra den ene ende af verden til den anden for at berede Herrens vej. Dette er Guds herlighed, som afslutter den tredje engels værk."

6T 19.
c. "I sin store nåde sendte Herren et vidunderligt budskab til sit folk gennem brødrene Waggoner og Jones. Dette budskab skulle mere tydeligt løfte Frelseren op for verden, han, som var offeret for hele verdens synder. Det skænkede retfærdiggørelse gennem tro på denne vished. Det indbød mennesker til at tage mod Kristi retfærdighed, hvilket kommer til udtryk gennem lydighed mod alle Guds bud. Mange havde mistet Kristus af syne. De havde behov for at få deres blik rettet mod hans guddommelige person, hans fortjenester og hans uforanderlige kærlighed til den menneskelige familie. Almagt er givet i hans hænder, således at han kan udgyde rige gaver over folket, ved at tildele hjælpeløse menneskelige repræsentanter sin egen retfærdigheds uvurderlige gave. Dette er det budskab som Gud bød skulle gives til verden. Dette er den tredje engels budskab, som skal forkyndes med høj røst og ledsages af udgydelsen af hans ånd i rigt mål."

TM 91.92.
d. "Det sidste nådesbudskab, som skal gives verden er en åbenbaring af hans kærlige karakter. Guds børn skal synliggøre hans herlighed. I deres eget liv og karakter skal de åbenbare, hvad hans nåde har gjort dem til."

COL 415.416.
4 Hvorfor siges der, at dette budskab forkyndes med kraftig stemme eller høj røst? (åb. 18,2).

"Det fremstilles at blive givet med høj røst, det vil sige med Helligåndens kraft.'

7DC 980.
5. Hvad gør det høje råb muligt? Hvorfra kommer dets uimodståelige magt?

Zak. 4,6.
a. "Den 'sildige regn' eller fornyelsen fra Herrens åsyn vil komme for at give magt til den tredje engels høje røst, og forberede de hellige til at stå gennem den periode, hvor de syv sidste plager bliver udgydt."

EV 86.
b. "Jeg hørte dem, som var iført rustningen, fremføre sandheden med stor kraft. Det havde virkning... Jeg spurgte, hvad der havde forårsaget denne forandring.

En engel svarede: 'Det erden sildige regn, fornyelsen ved Herrens tilstedeværelse, og den tredje engels høje råb'."

EW 271.
6 Til hvem er det høje råb særligt henvendt?

a. "I åbenbaringens 18. kapitel opfordres Guds folk ydermere til at drage ud fra Babylon. I henhold til dette skriftsted må mange af Guds folk stadig være i Babylon. Og i hvilke trossamfund findes flertallet af Guds folk i dag? Utvivlsomt i de forskellige kirker, som bekender sig til den protestantiske tro."

GC 383.
b. "Sandt er det, at der findes virkelige kristne inden for den romersk-katolske kirke. Tusinder indenfor denne kirke tjener Gud efter deres bedste overbevisning... Mange vil slutte sig til hans folk."

GC 565.
c. "Til trods for det åndelige mørke og den fjernelse fra Gud, som præger de kirker, som Babylon symboliserer, findes de fleste af Kristi sande tilhængere stadig i disse kirker."

GC 390 (se også GC 449. 605).
Hvad vil Satan indføre i de populære kirker før åb.18,1 går i opfyldelse?
a. "Sjælefjenden ønsker at hindre dette arbejde, og før en sådan bevægelse kommer, vil han anstrenge sig for at forhindre den ved at indføre en efterligning. I de kirker, som han kan bringe under sin vildledende magt, vil han fa det til at se ud, som om Guds særlige velsignelse er blevet udgydt; der vil åbenbares ting, som man tror er en stor religiøs vækkelse. Mange vil juble over, at Gud arbejder forunderligt med dem, selvom arbejdet er af en anden ånd. Under en religiøs forklædning vil Satan søge at forøge sin indflydelse over den kristne verden.'

GC 464.
b. "Medens Satan arbejder medløgnens undere, vil tiden oprinde, som er forudsagt i åbenbaringen, og den mægtige engel, som oplyser verden med sin herlighed, vil forkynde Babylons fald og byde Guds folk forlade hende."

7BC 985.
8. Hvordan kan vi skelne mellem Satans falske vækkelse og det høje råb?

"Den viser sig ved en følelsesladet ophidselse og en sammenblanding af sandhed og løgn, som er velegnet til at lede på vildspor. Men ingen behøver at lade sig bedrage. I lyset af Guds ord er det Ikke vanskeligt at afgøre disse bevægelsers natur. Når mennesker ikke vil agte på Bibelens vidnesbyrd, men vender sig bort fra de klare, hjerteransagende sandheder, som kræver selvfornægtelse og forsagelse af verden. kan vi være sikre på, at Gud ikke skænker sin velsignelse. Og efter den regel, som Kristus selv har opstillet 'af deres frugter skal I kende dem' (Matt. 7,16), er det tydeligt, at disse bevægelser ikke er Guds værk."

GC 464. 465.
9. Ved vi nøjagtigt, hvornår den sildige regn vil falde, og engelen fra åb. 18 vil komme ned fra himlen?

"Jeg har ikke nogen speciel tid at angive, når udgydelsen af den Helligånd vil finde sted - da den mægtige engel vil komme ned fra himlen for at forene sig med den tredje engel og afslutte værket i denne verden; mit budskab er, at vor eneste sikkerhed er at være rede for den himmelske fornyelse... "

7BC 984.
10. Var Babylons fald fuldstændigt, da str. White skrev Den Store Strid?

"Og dog kan det endnu ikke siges, at Babylon er faldet... fordi hun lod alle nationer drikke af 'sin utugts harmes vin' . Hun har endnu ikke ladet alle nationer gøre dette."

GC 389.
11. Hvornår vil Babylons fald være fuldført, således at åb.18,2 kan forkyndes som en fuldstændig opfyldt profeti?
a. "'Hun lod alle nationer drikke af sin utugts harmes vin.' åb. 14,6-8. Hvordan gøres dette? Ved at tvinge menneskene til at acceptere en falsk sabbat."

8T 94.
b. "Først når denne situation er indtruffet, og når kirkens forening med verden er fuldbyrdet i hele kristenheden, vil Babylons fald være en realitet. Forandringen sker gradvis, og den fulde opfyldelse afprofetieniåb.14,8hørerstadig fremtiden til."

GC 390.
12. Hvordan vil søndagslovgivningen med den ledsagende forfølgelse påvirke forkyndelsen af den tredje engels budskab?

a. "Når forfølgelsens storm virkelig bryder løs mod os, ... da vil den tredje engels budskab rejse sig som et højt råb, og hele verden vil blive oplyst af Herrens herlighed."

6T 401.
b. "Ved begyndelsen af trængselstiden stod vi op og forkyndte sabbatten mere fuldstændigt."

EW 33 (se også EW 85).
c. "Denne falske sabbat vil blive gennemtvunget med en tyrannisk lov. Satan og hans engle er årvågne og i intens aktivitet... Men medens Satan arbejder med sine løgnagtige undere, vil tiden fuldendes som forudsagt i åbenbaringen og den mægtige engel, som skal oplyse jorden med sin herlighed, vil udråbe Babylons fald og byde Guds folk forlade hende."

7BC 985; RH 12-13-1892 s. 769.
13. Hvordan vil denne forunderlige erfaring virke på Guds folk?
a. "Idet Kristi legemes medlemmer nærmer sig tiden for deres sidste strid, 'Jakobs trængselstid', vil de vokse i Kristus og vil i stor udstrækning få del i hans ånd. Idet det tredje budskabstiger til et højt råb, og idet stor magt og herlighed ledsager det afsluttende værk, vil Guds trofaste folk tage del i denne herlighed. Det er den sildige regn, som opfrisker og styrker dem til at stå gennem trængselstiden. Deres ansigter vil stråle med herligheden fra det lys, som ledsager den tredje engel."

7BC 984; 1T 353.
b. "Idet den tredje engels budskab rejser sig til et højt råb, vil stor magt og herlighed ledsage dets forkyndelse. Guds folks ansigter vil skinne med himmelsk lys."

7T 17.
c. "Idet enden nærmer sig, vil Guds tjeneres vidnesbyrd blive mere inderligt og kraftigt."

RH 12-13-1892 s. 769.
14. Kan det på nogen måde sammenlignes med ’midnatsråbet' i 1844?

a. "Den engel, som deltager i forkyndelsen af den tredje engels budskab, skal oplyse hele jorden med sin herlighed. Her forudsiges en stærk og verdensomspændende bevægelse. Adventbevægelsen i 1840-1844 var en herlig åbenbarelse af Guds magt. Den første engels budskab blev bragt til alverdens missionsstationer, og i nogle lande var der en religiøs vækkelse, som var større end nogen vækkelse siden reformationen i det sekstende århundrede. men den mægtige bevægelse under forkyndelsen af den tredje engels sidste advarsel vil forårsage en endnu større vækkelse."

GC 611.
b. "Jeg så, at dette budskab skal afsluttes med en langt større magt og styrke end tilfældet var med midnatsråbet"

EW 278.
c. "Den kraft, som så mægtigt greb folket i bevægelsen i 1844, vil igen blive åbenbaret. Den tredje engels budskab vil lyde, ikke med hviskende lyd, men med en høj røst. '

5T 252; Ev 693.
15. Hvordan lød ’midnatsråbet'?

"Bevægelsen fejede som en flodbølge hen over landet ... Der var ingen ekstatisk jubel, men inderlig hjerteransagelse, syndsbekendelse og forsagelse af verden. Forpinte sjæle beredte sig til at møde Herren; der blev bedt næsten uafladelig, og man helligede sig til Herren uden forbehold'.. "Af alle de store religiøse bevægelser siden apostlenes dage har ingen været mere fri for menneskelig ufuldkommenhed og Satans bedrag end denne bevægelse i efteråret 1844. .. "De studerede Guds ord med en hidtil ukendt interesse. .. På den tid fandtes der en tro, der bragte svar på bøn. Visheden om, at Frelseren holdt af dem, betød mere for dem end det daglige brød. ..."

GC 400-403.
16. Hvordan vil det høje råb kunne sammenlignes med pinsefesten?
a. "Der vil blive udrettet en gerning af samme art, som den, der fandt sted på pinsedagen. Ligesom 'tidligregnen' blev givet ved Helligåndens udgydelse, da evangeliets forkyndelse begyndte, for at få den kostelige sæd til at spire, vil 'sildigregnen' blive givet ved afslutningen af evangeliets forkyndelse, for at sæden kan modnes."

GC 611.
b. "Før Gud hjemsøger jorden med de sidste straffedomme, vil der blandt Guds folk foregå en sådan genoplivelse af sand gudsfrygt, som der ikke har eksisteret siden apostlenes dage."

GC 464.
c. "Udgydelsen af ånden på apostlenes tid var den tidlige regn, .og resultaterne var herlige. Men sildigregnen vil blive endnu mere rigelig.

Ev701.
d. "Tiden vil komme, da der vil blive lige så mange omvendt på en dag, som der blev det på pinsefestens dag, efter at disciplene havde modtaget Helligånden."

Ev 692.
17. Vil der ske mirakler ligesom i tiden omkring pinsefesten?

a. "Der vil blive udrettet en gerning af samme art som den, der fandt sted på pinsedagen. ... Den store opgave, som evangeliets forkyndelse er, skal ikke fuldføres med en mindre åbenbarelse af Guds kraft, end den der markerede forkyndelsens begyndelse. De profetier, som blev opfyldt, da tidligregnen blev udgydt ved evangeliets begyndelse, skal atter opfyldes, ved at sildigregnen udgyde s ved dens afslutning. Det er disse 'husvalelsestider' , som apostlen Peter så frem til, da han sagde: "Fat derfor et andet sind og vend om, så jeres synder må blive udslettede, for at husvalelsestiderne må komme fra Herrens åsyn, og han må sende den Kristus, som var bestemt for jer, nemlig Jesus."

Ap.G.3,19.20.
b. "Guds tjenere vil med ansigter, der lyser af hellig iver, haste fra sted til sted for at forkynde budskabet fra himlen. Tusinder af stemmer vil forkynde advarslen over hele jorden. Der vil ske mirakler, syge vil blive helbredt, og tegn og undere vil følge de troende. Også Satan vil gøre undergerninger - falske undergerninger og endog få ild til at falde fra himlen for menneskenes øjne. åb.13,13. På denne måde vil jordens beboere blive tvunget til at tage standpunkt"

GC611.612.
c. "Mægtige undere skete, syge blev helbredt, tegn og udere fulgte de troende.'

EW 278.
18. Hvordan er Guds indstilling overfor dem, der benægter, at han igen vil udføre mirakler?

”Herser vi, at menigheden - Herrens helligdom - var en, der først skulle mærke Guds vredes slag. De ældste, sådanne, som havde fået stort lys og stået som vogtere af folkets åndelige interesse, havde været utro i deres tillidshverv. De havde indtaget det standpunkt, at vi ikke behøver at vente mirakler og de tydelige åbenbarelser af Guds kraft, som man så i fordums dage."

5T 211.
19. Er det muligt, at tungetale-gave" også kan blive gentaget?

”Det er med virkelig længsel, at jeg ser frem til den tid, da begivenhederne omkring pinsedagen skal blive gentaget endda med endnu større magt end det skete ved denne lejlighed. Johannes siger: 'Jeg så en anden engel komme ned fra himlen med stor magt, og jorden blev oplyst af dens herlighed.' Da, som på pinsefestens tid, vil folket høre sandheden talt til dem, ethvert menneske på sit "eget tungemål."

6BC 1055; RH 7-20-1886.
20. Hvordan vil de af Guds børn, som stadig er i Babylon besvare det høje råb?

a. "Mange vil tage imod troen og slutte sig til Herrens hær."

Ev.700.
b. "Sjæle, som var spredt overalt i de religiøse samfund, besvarede kaldet, og de dyrebare blev hastigt taget ud af de dømte kirker, ligesom Lot skyndte sig ud af Sodoma før dens ødelæggelse."

EW 279.
c. "Når krisen kommer, vil mange være rede til at tage den rigtige beslutning, selv idet de bliver stillet ansigt til ansigt med de mægtige vanskeligheder, som Satans forførende mirakler stiller i vejen for dem. Selv disse vil bekende sandheden og blive arbejdere for Kristus i den elvte time og vil modtage samme løn, som dem der har arbejdet gennem hele dagen. Der vil være en hær af trofaste troende, som vil stå fast som en klippe gennem den sidste prøve."

RH 12-24-1889 s.3
d. "Hvorfor gik Kristus ud til søbredden og op i bjergene? Han skulle give livets ord til folket. De forstod det ikke lige dengang. En hel del forstår det ikke nok nu til at tage standpunkt, men disse ting har indflydelse på deres liv; og når det høje råb lyder, vil de være rede for det. De vil ikke vente længe; de vil komme ud og tage standpunkt"

Ev 300.301.
e. "Ved budskabets forkyndelse vil argumenter have en mindre fremtrædende rolle end Guds sandheds ånds dybe overbevisning. Argumenterne er jo allerede fremført. Sæden er sået, og nu vil den spire og bære frugt. De skrifter, som er blevet solgt af missionsarbejderne, har gjort deres virkning, men alligevel er mange, på hvem de gjorde indtryk, blevet forhindret i helt at forstå sandheden og vise den lydighed. Nu trænger lysets stråler ind overalt, sandheden ses klart og tydeligt, og Guds oprigtige børn overskærer de bånd, der bandt dem. Hensyn til familien eller kirken er nu ude afstand til at holde dem tilbage. Sandheden er kosteligere end alt andet Til trods for de kræfter, som har sluttet sig sammen imod sandheden, tager et stort antal mennesker parti for Herren."

GC 612.
f. "Jeg hørte de, som var iført rustningen forkynde sandheden medstor kraft. Det virkede. Mange havde været bundet, nogle hustruer af deres mænd og nogle børn af deres forældre. De ærlige, der havde været forhindret i at høre sandheden, greb nu ivrigt fat i den. Al frygt for deres slægtninge var borte, og alene sandheden havde værdi for dem. De havde hungret og tørstet efter sandheden. Det var kosteligere og mere dyrebart for dem end livet Jeg spurgte, hvad der havde forårsaget denne forandring. En engel svarede: Det er den sildige regn, fornyelsen ved Herrens tilstedeværelse og den tredjeengels høje råb"

EW271.
21. Vil enhver frafalden adventist agte på budskabet?

"Mange, der er kommet bort fra folden, vil vende tilbage for at følge den store hyrde."

6T 401.
22. Hvilken af Profetiens ånds bøger vil være medvirkende til at mange tager deres standpunkt sammen med Guds lovlydige folk?
"Bogen Den store Strid sætter jeg mere pris på end sølv og guld, og jeg ønsker inderligt, at den skal komme ud blandt folk Resultaterne af at udbrede denne bog skal ikke bedømmes ud fra, hvad der sker for øjeblikket. Ved at læse den vil nogle blive vækket og få mod til straks at forene sig med dem, der holder Guds bud. Men en langt større del af dem, der læser den, vil ikke tage standpunkt, før de ser selve de begivenheder, som er forudsagt i den, finde sted. Opfyldelsen af nogle af forudsigelserne vil inspirere mennesker til at tro, at de andre ting også vil gå i opfyldelse, og når jorden oplyses af Herrens herlighed ved det afsluttende værk, vil mange sjæle tage standpunkt for Guds bud som et resultat af denne bog.”

CM 128.129.
23 Hvordan vil uomvendte medlemmer af Syvende Dags Adventistmenigheden reagere?

a. "Den tredje engels budskab vil ikke blive forstået, lyset, som op lyser jorden med sin herlighed, vil blive kaldt et falsk lys af de mennesker, som nægter at vandre i dets stigende herlighed. "

RH 5-27-1890 s. 321.
b. "Hvis ikke de, der kan hjælpe til I bliver vækket op til at forstå deres pligt, vil de ikke genkende Guds gerning, når den tredje engels høje råb høres."

TM 300.
c. "Der vil komme en vidunderlig åbenbarelse af Guds magt i menighederne, men det vil ikke påvirke dem, der har undladt at ydmyge sig overfor Herren og åbne deres hjertedør gennem bekendelse og anger. Gennem den åbenbarelse af magt, som oplyser jorden ved dens herlighed, vil de kun se noget, som de i deres blindhed tror, er farligt, noget som vækker deres frygt, og de vil stramme sig op til at modstå det. Fordi Herren ikke arbejder som de forventer det og efter deres ideer, vil de bekæmpe arbejdet. Hvorfor, siger de, skulle vi ikke kunne genkende Guds ånd, når vi har været i arbejdet i så mange år?"

RH 11-7-1918.
d. "Idet stormene nærmer sig, vil en stor gruppe, som har bekendt sig til at tro på den tredje engels budskab, men ikke har været helliget gennem lydighed mod sandheden, opgive deres standpunkt og slutte sig til modstandernes rækker."

GC 608.
24. Hvordan vil reaktionen blive fra det populære præsteskab og den store mængde, som elsker synden?

a. "Men da så mange nægter at slå sig til tåls med menneskers myndighed og kræver et klart ”så siger Herren”, vil de fleste præster, ligesom fortidens farisæere, blive opfyldt af vrede over, at deres myndighed drages i tvivl, og de vil anklage budskabet for at være fra Satan og ophidse masserne, som elsker synd, til at forhåne og forfølge dem, som forkynder det."

b. "Når striden breder sig til nye slagmarker og folks opmærksomhed henledes på Guds forhånede lov, vil Satan for alvor komme i aktivitet Budskabets kraft vil kun gøre vreden endnu større hos dem, der nægter at tro det Gejstligheden vil gøre sig næsten overmenneskelige anstrengelser for at spærre vej en for lyset af frygt for at det skal komme til at skinne på deres hjord. De vil bruge alle til rådighed stående midler for at hindre diskussion om disse betydningsfulde emner. Kirken vil til sidst bede de civile myndigheder om hjælp, og på dette punkt vil katolikker og protestanter slutte sig sammen. Når den bevægelse, som går ind for den tvungne helligholdelse af søndagen, bliver mere dristig og stiller skærpede krav, vil det blive forlangt, at de, der adlyder Guds bud, skal dømmes efter landets love. De vil blive truet med bøder og fængselsstraffe, og nogle vil få tilbudt høje stillinger eller andre goder, hvis de til gengæld vi afsværge deres tro."

GC 607.
c. "Den sidste store advarsel har lydt overalt, og den har opirret og ophidset de af jordens indbyggere, som ikke ville tage imod budskabet."

EW 279.
25 Hvor omfattende vil udbredelsen af kendskabet til frelsen blive?

a. "Gennem det høje råb vil menigheden ved hjælp af sin ophøjede Herres guddommelige mellemkomst udbrede kendskabet til frelsen så vidt, at lyset vil blive spredt til enhver by og landsby. Jorden vil blive fyldt af kundskaben om frelsen. Så storslået vil fornyelsen af Guds ånd krone de aktive arbejderes virke med succes, at lyset om den nuværende sandhed vil skinne overalt"

Ev 694.
b. "En krise er lige foran os. Vi må nu med Helligåndens kraft forkynde den store sandhed for disse sidste dage. Det vil ikke vare længe, før enhver har hørt advarslen og har taget sin beslutning. Da skal enden komme."

Ev 703.
26. Trækker Guds folk sig tilbage fra Syvende Dags Adventistmenigheden og slutter sig til en renere og mere hellig gruppe, når tiden kommer for det høje råb?

a. "Hvordan kan det gå til, at disse skrifter, der forkynder, at Syvende Dags Adventistmenigheden er Babylon, bliver spredt overalt, netop på en tid, hvor menigheden modtager udgydelsen af Guds and? Hvordan kan det gå til, at nogle mennesker kan være så vildledt at forestille sig, at det høje råb består i at kalde Guds folk ud fra en menigheds fællesskab, der glæder sig over husvalelsestiderne?"

TM 23
b. "Du vælger afsnit i Vidnesbyrdene, som omhandler nådetidensafslutning og Rystelsen blandt Guds folk, og du påstår, at derudfra dette folk skal komme en ny gruppe mennesker, som er renere og mere hellige. Det synes fjenden om Hvis der var mange, der antog disse synspunkter, som du kommer med og handlede efter dem, da ville vi se en af de mest fanatiske bevægelser, man nogen sinde har været vidne til blandt Syvende Dags Adventister. Det er netop hvad Satan ønsker."

1SM 179.
c. "Vi kan ikke nu gå ind i en ny organisation; for det vil betyde frafald fra sandheden.”

2SM 390.
27. Vil Det høje Råb komme som resultat af menneskelig planlægning?

a. "Lad mig sige jer, at Herren i dette sidste arbejde vil arbejde på en måde, der er meget forskellig fra tingenes almindelige orden, og på en måde, der vil være i modstrid med enhver menneskelig planlægning. Der vil være dem blandt os, der altid vil ønske at styre Guds arbejde, at diktere de skridt, der skal tages. Når arbejdet ledes af den engel, som samarbejder med den tredje engel ved udbringelsen af budskabet til verden, vil Gud bruge veje og måder, gennem hvilke det vil kunne ses, at han tager ledelsen i sine hænder. Arbejderne vil blive overraskede over de enkle måder, som han vil tage i anvendelse for at fuldføre og fuldende sit retfærdigheds værk."

TM 300.
b. "Disse tjenere vil i højere grad blive skikket til deres gerning ved Helligåndens salvelse end ved skoleuddannelse. Troende og gudfrygtige mænd vil føle sig kaldet til med hellig iver at forkynde de ord, som Gud giver dem."

GC 606 (se også Ev 700).
c. "Mange, selv blandt de ulærde, vil forkynde Herrens ord. Børn tilskyndes af ånden til at gå ud for at forkynde budskabet fra himlen. Ånden udgydes over alle, der vil give efter for dens tilskyndelser og give slip på alt menneskeligt værk, dets bindende regler og forsigtige metoder. De vil med styrke fra åndens magt forkynde sandheden."

Ev 700.
d. "Til de sjæle, der ærligt søger efter lyset og villigt accepterer enhver stråle af guddommelig oplysning, alene til sådanne vil lyset blive givet. Det er gennem disse sjæle, at Herren vil åbenbare det lys og den kraft, der skal oplyse jorden med sin herlighed."

5T 729.
e. "Når guddommelig kraft forenes med menneskelig bestræbelse, vil værket spredes som ild i en stubmark. Gud vil bruge hjælpere, hvis oprindelse mennesker vil være ude af stand til at opspore; engle vil gøre et arbejde, som mennesker kunne have faet velsignelse af at udføre, hvis de ikke havde negligeret Guds krav."

RH 12-15-1885 s. 769.
